46. ΑΣΤΥΝΟΜΙΚΗ ΔΙΑΤΑΞΙΣ Αριθ. 43 της 24/29 Σεπτ. 1951 Περί υποχρεώσεών τινων των ασχολουμένων με την αγοραπωλησίαν κοσμημάτων και κομψοτεχνημάτων εκ χρυσού. Εν Αθήναις σήμερον την 29ην του μηνός Αυγούστου του έτους 1951, ημείς ο Διευθυντής της Αστυνομίας Αθηνών Δημ. Βρανόπουλος, Αστυνομικός Δ/τνής Α΄ αποσκοπούντες εις την προστασίαν του Εθνικού Νομίσματος, έχοντες δε υπ’ όψιν τα άρθρ. 2, 122 και 123 του Ν. 4971 «περί Οργανισμού του Σώματος της Αστυνομίας Πόλεων» και το άρθρ. 37 του Δ/τος της 9 Οκτ. 1926 «περί κανονισμού του Σώματος της Αστυνομίας Πόλεων», ως εκωδικοποιήθη και εκυρώθη δια του άρθρ. 8 του Ν. 1001/43, διατάσσομεν: Τήρησις βιβλίων Άρθρ.1.-Υποχρεούνται οι εν τη περιφερεία ημών χρυσοχόοι, ωρολογοποιοί και πάντες εν γένει οι ασχολούμενοι με τη αγοραπωλησίαν κοσμημάτων και λοιπών κομψοτεχνημάτων όπως εφοδιασθώσι δια του υπό της Υπηρεσίας Προστασίας Εθνικού Νομίσματος καθορισθέντος βιβλίου αγοράς και πωλήσεως κοσμημάτων και κομψοτεχνημάτων εκ χρυσού, ηριθμημένου κατά σελίδας και δεόντως τεθεωρημένου παρά της Υπηρεσίας ταύτης. Το ανωτέρω βιβλίον δέον να περιλαμβάνη τας κατωτέρω ενδείξεις: Εισαγωγή: 1.Ημερομηνία κτήσεως ή αγοράς. 2.Ονοματεπώνυμον πωλητού και διεύθυνσιν κατοικίας αυτού. Σελ. 53 Προστασία του Νομίσματος 26.Β.α.43-46 3.Είδος χρυσού αντικειμένου και περιγραφήν αυτού. 4.Βάρος εις δράμια. 5.Τίτλον εις καράτια. 6.Ολικήν περιεκτικότητα εις καράτια και  7.Παρατηρήσεις. Εξαγωγή: 1.Ημερομηνία διαθέσεως. 2.Είδος διατεθέντος αντικειμένου. 3.Πως διετέθη, μετεσκευάσθη, ετάκη, επωλήθη και που εκρατήθη εις το κατάστημα προς διάθεσιν κλπ. 4.Βάρος εις δράμια. 5.Τίτλον εις καράτια. 6.Ολικήν περιεκτικότητα εις καράτια και  7.Παρατηρήσεις. Έλεγχος ταυτότητος πωλητού κλπ. Άρθρ.2.-1.Οι εν τω προηγουμένω άρθρω αναφερόμενοι επαγγελματίαι υποχρεούνται υπό προσωπικήν αυτών ευθύνην όπως αναγράφουν πλήρη στοιχεία ταυτότητος των πελατών ή αγοραστών εις τους οποίους διαθέτουν τα εκ κατασκευής ή τήξεως κατασκευαζόμενα κοσμήματα και κομψοτεχνήματα. 2.Ωσαύτως υποχρεούνται όπως προ πάσης αγοράς, εφ’ όσον ο πωλητής δεν τυγχάνει αυτοίς γνωστός να εξακριβώνουν τα στοιχεία του αξιούντες την παρά τούτου επίδειξιν της επισήμου Αστυνομικής ταυτότητός του. Εν περιπτώσει αμφιβολίας ή ελλείψει Αστυνομικής ταυτότητος, οφείλουν να παραπέμπουν τον πωλητήν εις το οικείον Παράρτημα της Γεν. Ασφαλείας δια την λήψιν σημειώματος προελεύσεως. Εις την στήλην παρατηρήσεων της σελίδος «Εισαγωγή» θα καταχωρούνται ο αριθμός και χρονολογία του απολυτηρίου και ο τίτλος της εκδούσης τούτο αρχής, τα στοιχεία του πιστοποιητικού ή του σημειώματος του Παραρτήματος, θα θέτη δε ο πωλητής την υπογραφήν του. 3.Προκειμένου περί αγραμμάτων δέον να απαιτήται η παρουσία μάρτυρος γνωστού όστις και θα υπογράφη αντ’ αυτού. 4.Απαγορεύεται η αγορά κοσμημάτων ή κομψοτεχνημάτων εκ χρυσού από πρόσωπα μη συμπληρώσαντα τον 18ον έτος της ηλικίας των, εκτός εάν ταύτα συνοδεύονται αποδεδειγμένως παρά των γονέων ή των κηδεμόνων αυτών. Σελ. 54 Ειδικαί υποχρεώσεις επαγγελματιών. Άρθρ.3.-Οι εν άρθρ. 1 αναφερόμενοι επαγγελματίαι υποχρεούνται: 1.Εις το τέλος εκάστης εβδομάδος να ενεργώσιν αθροίσεις κανονικάς των αγοραζομένων και πωλουμένων κοσμημάτων εις δράμια και αντιστοίχως εις ολικήν περιεκτικότητα καρατίων. 2.Εις το τέλος εκάστου μηνός να ενεργώσιν εξίσωσιν και μεταφοράν του υπολοίπου εκ του μη διατεθέντος ολικού χρυσού και προελθόντος εκ τήξεως κοσμημάτων, κομψοτεχνημάτων κλπ. και να αθροίζουν το βάρος εις δράμια ως και την εις καράτια συνολικήν περιεκτικότητα. 3.Να παραδίδωσιν εις την Τράπεζαν της Ελλάδος την πλεονάζουσαν αυτοίς ποσότητα χρυσού. 4.Να αναγράφωσιν εις το βιβλίον τας ποσότητας χρυσού και κοσμημάτων τας παραδιδομένας εις εργαστήρια χρυσοχοΐας προς κατασκευήν κοσμημάτων δια λογαριασμόν των. Την αυτήν υποχρέωσιν έχουν και οι κάτοχοι εργαστηρίων χρυσοχοΐας, οι αναλαμβάνοντες την κατασκευήν κοσμημάτων τη παραγγελία τρίτων γενικώς. 5.Να συμμορφώνται επακριβώς προς τας υπό της Υπηρεσίας Προστασίας Εθνικού Νομίσματος εκάστοτε διδομένας εγγράφους ή προφορικάς οδηγίας ως προς την εφαρμογήν της παρούσης. Υποχρεώσεις μισθωτών χρηματοκιβωτίων. Άρθρ.4.-Οι μισθωταί χρηματοκιβωτίων παρά Τραπέζαις εντός των οποίων ανευρέθη και μετεγράφη χρυσός ή συνάλλαγμα και περί ων οι Α.Ν. 257 και 309 του έτους 1936, αλλάσσοντες κατοικίαν, υποχρεούνται όπως εντός 48 ωρών αναφέρουν εγγράφως την διεύθυνσιν της νέας κατοικίας των εις την Υπηρεσίαν Προστασίας Εθνικού Νομίσματος. Απαγόρευσις δανεισμού χρυσού. Άρθρ.5.-Απαγορεύεται απολύτως ο δανεισμός χρυσού εις οιονδήποτε πρόσωπον ανεξαρτήτως του εάν τούτο ασκή ή όχι το επάγγελμα του χρυσοχόου, ωρολογοποιού, οδοντιάτρου, οδοντοτεχνίτου κλπ. Εφοδιασμός των υπαιθρίων επαγγελματιών  δι’ αδείας. Άρθρ.6.-Αι διατάξεις των προηγουμένων άρθρων εφαρμόζονται και επί των στασίμων και πλανοδίων επαγγελματιών των ασχολουμένων με την αγοραπωλησίαν κοσμημάτων και κομψοτεχνημάτων εκ χρυσού, οίτινες και δέον να είναι εφωδιασμένοι δι’ ειδικής εγγράφου αδείας ημών, άνευ της οποίας απαγορεύεται η εξάσκησις του επαγγέλματός των. 26.Β.α.46 Προστασία του Νομίσματος Άρθρον.7.-Οι παραβάται της παρούσης, ης η ισχύς άρχεται από της δημοσιεύσεώς της εν τη Εφημερίδι της Κυβερνήσεως η δε εκτέλεσις ανατίθεται εις τους Αστυν. Υπαλλήλους, διώκονται και τιμωρούνται συμφώνως τω άρθρ. 459 του Ποιν. Κώδικος, εφ’ όσον δεν προβλέπεται δι’ εκάστην ειδικήν περίπτωσιν ποινή βαρυτέρα υπό των νόμων περί προστασίας του Εθνικού Νομίσματος. 